14/07/2021 | Administración LocalMunicipal
Padrón
Convocatoria e bases que rexerán o procedemento de selección para a creación dunha bolsa de emprego para a provisión temporal de postos de traballo de xefe de equipo do Grupo de Emerxencias Supramunicipal da zona do Sar e Caldas

ANUNCIO: CONVOCATORIA E BASES QUE REXERÁN O PROCEDEMENTO DE SELECCIÓN PARA A CREACIÓN DUNHA BOLSA DE EMPREGO PARA A PROVISIÓN TEMPORAL DE POSTOS DE TRABALLO DE XEFE DE EQUIPO DO GRUPO DE EMERXENCIAS SUPRAMUNICIPAL DA ZONA DO SAR E CALDAS, EN RÉXIME DE DEREITO LABORAL TEMPORAL, MEDIANTE O SISTEMA DE CONCURSO-OPOSICIÓN. En cumprimento do establecido no artigo 97 da Lei 7/1985, de 2 de abril, de bases de réximen local, faise público que por Decreto do Alcalde número 496/2021, do 9 de xullo, aprobáronse as bases que rexerán o procedemento de selección número 09/2021-SPLT, para a creación dunha bolsa de emprego para a provisión temporal de postos de traballo de xefe de equipo do Grupo de emerxencias supramunicipal (GES) da zona do Sar e Caldas, en réxime de dereito laboral temporal, mediante o sistema de concurso-oposición, e convocouse o correspondente procedemento. Contra este acordo que pon fin á vía administrativa poderase interpoñer: - Potestativamente o recurso de reposición, no prazo máximo dun mes contado desde o día de publicación das bases ou da convocatoria no Boletín Oficial correspondente, ante o señor Alcalde. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses contado desde o día de publicación das bases ou da convocatoria no Boletín Oficial correspondente. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente. O texto íntegro das bases aprobadas insértase a continuación: BASES QUE REXERÁN O PROCEDEMENTO DE SELECCIÓN PARA A CREACIÓN DUNHA BOLSA DE EMPREGO PARA A PROVISIÓN TEMPORAL DE POSTOS DE TRABALLO DE XEFE DE EQUIPO DO GRUPO DE EMERXENCIAS SUPRAMUNICIPAL DA ZONA DO SAR E CALDAS, EN RÉXIME DE DEREITO LABORAL TEMPORAL, MEDIANTE O SISTEMA DE CONCURSO-OPOSICIÓN.1. OBXECTO.1.1. É obxecto das presentes bases a regulación do procedemento de selección de persoal laboral, mediante o sistema de concurso-oposición, que integrará unha bolsa de emprego para a provisión temporal de postos de traballo de xefe de equipo do Grupo de Emerxencias Supramunicipal (GES) da zona do Sar e Caldas, que ten a súa sede no Concello de Padrón. A finalidade da bolsa de empego é a provisión temporal dos postos de traballo de xefes de equipo do GES que eventualmente non estén cubertos polas persoas titulares por circunstancias como incapacidades temporais, permisos ou licenzas, vacacións, renuncias ou calquera outra causa de extinción do contrato de traballo.1.2. O procedemento regulado nestas bases rexerase pola normativa básica estatal constituída polo Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público (TREBEP), a Lei 7/1985, do 2 de abril, reguladora das bases de réxime local (LBRL), o Real decreto lexislativo 781/1986, do 18 de abril, polo que se aproba o texto refundido das disposicións legais vixentes en matéria de réxime local (TRRL), a normativa autonómica de aplicación constituída pola Lei 2/2015, do 29 de abril, do emprego público de Galicia (LEPG), o Decreto 95/1991, do 20 de marzo, polo que se aproba o regulamento de selección de persoal ao servizo da comunidade autónoma de Galicia e a Lei 5/1997, do 22 de xullo, de administración local de Galicia (LALG), e, supletoriamente, polo Real decreto 364/1995, do 10 de marzo, polo que se aproba o regulamento xeral de ingreso do persoal ao servizo da Administración xeral do Estado e de provisión de postos de traballo e promoción profesional dos funcionarios civís da Administración xeral do estado e demais lexislación concordante de aplicación.2. TIPO E DURACIÓN DO CONTRATO DE TRABALLO. O contrato de traballo que se formalizará coas persoas seleccionadas será de duración determinada na modalidade adecuada á circunstancia que se produza de acordo ao previsto no artigo 15 do Real decreto lexislativo 1/1995, de 24 de marzo, polo que se aproba o texto refundido do Estatuto dos traballadores (TRET), e no Real decreto 2720/1998, de 18 de decembro, polo que se desenvolve o artigo 15 do Estatuto dos traballadores en materia de contratos de duración determinada, lexislación que lle será aplicable sen perxuízo do disposto na lexislación sobre persoal ao servizo das Administracións públicas e especialmente á administración local.3. CARACTERÍSTICAS DOS POSTOS DE TRABALLO. As características do posto de traballo de xefe de equipo do GES son: a) Clase: persoal laboral temporal. b) Nivel de titulación mínimo esixido: educación secundaria obrigatoria ou equivalente. c) Denominación do posto: xefe de equipo do grupo emerxencias supramunicipal. d) Categoría: oficial. e) Grupo de cotización: 9. f) Convenio colectivo aplicable: non se prevé. g) Funcións: as estabelecidas na cláusula cuarta do Convenio de colaboración asinado entre a Xunta de Galicia, a Federación Galega de Municipios e Provincias e as Deputacións Provinciais, en materia de emerxencias e prevención e defensa contra incendios forestais, para o desenvolvemento dos grupos de emerxencias supramunicipais, asinado o 26 de decembro do 2018 e ao cal o Concello de Padrón tense adherido por Decreto do señor Alcalde 780/2018, do 28 de decembro, ou calquera outro que o substitúa.4. REQUISITOS DAS E DOS ASPIRANTES. Para tomar parte no proceso selectivo, as persoas aspirantes deberán reunir os seguintes requisitos, referidos como máximo á data de publicación do correspondente anuncio no Boletín Oficial da Provincia da Coruña e no Taboleiro de anuncios electrónico do Concello de Padrón (www.padron. gal): a) Posuir a nacionalidade española ou ser nacional dalgún dos Estados membros da Unión Europea. Tamén reunirán este requisito: a. As persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros estados membros da Unión Europea, sempre que non estén separadas de dereito. b. As persoas, caquera que sexa a súa nacionalidade, descendentes de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes. c. As persoas, caquera que sexa a súa nacionalidade, descendentes do cónxuxe non separado de dereito de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes. d. As persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa aplicable a libre circulación de traballadoras e traballadores. b) Ter cumplidos os dezaseis (16) anos de idade e non ter acadado a idade máxima de xubilación forzosa. c) Estar en posesión do título de Graduado en Educación Secundaria ou equivalente. d) Estar en posesión do carné de conducir tipo C. e) Estar en posesión do certificado de lingua galega 2 (CELGA 2) ou título equivalente debidamente validado polo órgano competente segundo a normativa vixente en materia de política lingüística da Xunta de Galicia ou títulos espedidos pola Escola Oficial de Idiomas. No suposto de non posuir este certificado ou título equivalente a persoa aspirante deberá superar a proba de coñecemento do idioma galego descrita na base 10.1. c). f) Non padecer enfermidade nin estar afectado por limitación física ou psíquica incompatible co desempeño das funcións correspondentes ao posto. As persoas discapacitadas deberán acreditar que teñen recoñecido un grao de discapacidade igual ou superior ao 33% e a súa compatibilidade co posto a través da correspondente certificación. De ser o caso, farán constar na instancia as adaptacións que precisen para a realización das diferentes probas achegando para elo o ditame técnico facultativo emitido polo órgano técnico de calificación do grao de minusvalía. g) Non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas. h) Non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarse en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que se desempeñaba no caso do persoal laboral, no cal fose separado ou inhabilitado. No caso de ser nacional doutro Estado, non estar inhabilitado ou en situación equivalente que impida, no seu Estado, nos mesmos termos, o acceso ao emprego público. i) Facer efectivo o pagamento da Taxa pola participación en procesos de selección de persoal ao servizo da administración local que ascende a quince euros con corenta e catro céntimos (15,44 €). 5. PRESENTACIÓN DE SOLICITUDES.5.1. As instancias solicitando participar no proceso dirixiranse ao señor Alcalde do Concello de Padrón e presentaranse, debidamente cubertas, no Rexistro Xeral de Documentos do Concello de Padrón, ben presencialmente nas oficinas situadas en rúa Longa, número 27, 15900 Padrón, A Coruña, en horario de 9:00 a 14:00 horas de luns a venres, ou ben a través da sede electrónica do Concello ( https://sede.padron. gal ) accesible tamén desde a páxina web ( www.padron. gal ), ou ben por calquera das outras formas previstas no artigo 16.4 da Lei 39/2015, do 1 de outubro, do procedemento administrativo común das Administracións públicas (en adiante LPAC), no prazo máximo de oito (8) días naturais contados desde o de publicación do anuncio da convocatoria no Boletín Oficial da Provincia da Coruña. As solicitudes que se presenten a través das oficinas de Correos entregaranse en sobre aberto para seren seladas e datadas polo persoal de Correos antes de seren certificadas.5.2. As instancias deberán axustarse ao modelo oficial que figura como Anexo I das presentes bases e estará a disposición das persoas interesadas no Rexistro Xeral do Concello de Padrón e na sede electrónica do Concello ( https://sede.padron. gal ) e incluirá a manifestación de que se reúnen todos e cada un dos requisitos enumerados nas presentes bases.5.3. Xunto coas instancias solicitando participar no proceso, deberá presentarse a seguinte documentación, orixinal ou copia compulsada, na orde que se indica e numerada correlativamente: a) Documento nacional de identidade, pasaporte ou tarxeta de residente. As ou os familiares dos anteriores, visado e, de selo caso, documentación acreditativa do vínculo do parentesco e unha declaración xurada ou promesa do cónxuxe ou ascendente do que dependa de que non está separado de dereito ou de que a ou ao aspirante vive ás súas expensas ou está ao seu cargo. b) Título de Graduado en Educación Secundaria ou equivalente. c) Permiso de conducir tipo C. d) Certificación de aptitude do Celga 2 ou do curso de aptitude equivalente ou ben a validación correspondente, de ser o caso. e) Declaración responsable, asinada pola ou polo aspirante, de non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas, nin ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, ou para o acceso á escala de administración xeral de persoal funcionario, segundo o modelo que se insire nestas bases como Anexo II. No caso de ser nacional doutro Estado, declaración responsable, asinada pola ou polo aspirante, de non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas e de non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. f) Certificación médica actualizada na que se faga constar expresamente que a ou o aspirante non padece enfermidade nin está afectada por limitación física ou psíquica incompatible co desempeño das correspondentes funcións do posto de traballo. Esta certificación non poderá ter unha antigüidade superior aos tres (3) meses anteriores ao día de remate do prazo de presentación de instancias. g) De ser o caso, certificación de ter un grao de discapacidade igual ou superior ao 33% expedida pola administración correspondente e certificación acreditativa da súa compatibilidade co posto de traballo. h) Documento acreditativo do pagamento da Taxa pola participación en procesos de selección de persoal ao servizo do Concello de Padrón que ascende a 15,44 €. O abonamento desta taxa realizarase empregando o modelo normalizado de autoliquidación de Taxas e prezos públicos que se atopa a disposición das persoas interesadas nas oficinas municipais do Concello de Padrón e na sede electrónica do Concello. i) Relación, segundo a orde que se establece na base 9.5, dos méritos que as ou os aspirantes aleguen para a súa valoración no concurso e os documentos xustificativos dos mesmos segundo o establecido na mesma base.5.4. Toda a documentación presentada deberá estar redactada en galego ou castelán ou ben en calquera outro idioma coa correspondente traducción oficial selada e asinada por traductor/a-intérprete xurado/a.5.5. A documentación relacionada nos apartados anteriores, unha vez rematado o proceso e adquirida firmeza na via administrativa a resolución que lle poña fin, poderá ser devolta ás persoas aspirantes non seleccionadas previa solicitude ao respecto.6. ADMISIÓN DE ASPIRANTES.6.1. Finalizado o prazo de presentación das solicitudes, o señor Alcalde do Concello de Padrón, no prazo máximo de dous (2) días hábiles, ditará resolución aprobando a lista provisoria de persoas admitidas e excluídas, con especificación de apelidos e nome e, de ser o caso, dos motivos de exclusión. Esta resolución publicarase no Taboleiro electrónico do Concello de Padrón ( https://sede.padron. gal/ ), na páxina web e no Taboleiro de anuncios da Casa do Concello.6.2. As persoas aspirantes omitidas ou excluídas disporán dun prazo de catro (4) días hábiles, contados desde o día da publicación da devandita resolución no Taboleiro electrónico do Concello, para enmendar os erros ou os defectos que motivaron a súa omisión ou exclusión.6.3. Transcorrido o prazo de subsanación, o señor Alcalde ditará nova resolución aprobando a lista definitiva de persoas admitidas e excluídas no proceso selectivo e fixando o lugar, data e hora de realización da primeira proba da fase de oposición, a orde de actuación das e dos aspirantes, de ser o caso, e a composición do Tribunal cualificador. Esta resolución publicarase igualmente no Taboleiro electrónico do Concello de Padrón, na páxina web e no Taboleiro de anuncios da Casa do Concello.6.4. De non existir persoas aspirantes excluídas, o Alcalde poderá elevar a definitiva a lista provisoria na mesma resolución de aprobación, incluíndo tamén os datos sinalados no apartado anterior.6.5. A publicación dos sucesivos anuncios para a celebración das restantes probas, así como, a lista das persoas aspirantes aprobadas en cada exercicio e de chamamentos ás aspirantes, de selo caso, efectuarase nos locais onde se celebren as probas e no Taboleiro electrónico do Concello.7. NOMEAMENTO E COMPOSICIÓN DO TRIBUNAL CALIFICADOR.7.1. O tribunal encargado da calificación das probas e da supervisión do proceso será nomeado polo Alcalde conforme ao estipulado nos artigos 60 do TREBEP, 59 da LEPG, 7 do Decreto 95/1991, de 20 de marzo e demais lexislación de aplicación, e a súa composición farase pública consonte co establecido na base anterior. Estará composto polas e polos seguintes membros e os seus correspondentes suplentes: · Presidente: Un/ha funcionario/a ou persoal laboral con coñecementos técnicos na materia (titular e suplente). · Secretario: Un/ha funcionario/a ou persoal laboral, que actuará con voz pero sen voto (titular e suplente). · Vogais: Tres con coñecementos técnicos na materia (titulares e suplentes). 7.2. No nomeamento das e dos membros do Tribunal deberanse respetar as seguintes regras: a Todas as persoas membros do Tribunal deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. b As ou membros do Tribunal que sexan persoal funcionario do mesmo corpo e escala que o do posto convocado non poderán exceder de 2. c A súa composición será paritaria entre mulleres e homes, na forma establecida no artigo 48º do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, e 53 da Lei orgánica 3/2007, do 22 de marzo, para a igualdade efectiva de homes e mulleres. d Un dos membros será designado polo Comité de empresa do Concello de Padrón. Para o suposto de que non o fagan no prazo outorgado para estos efectos, será designado pola Administración.7.3. O tribunal poderá dispor a incorporación aos seus traballos de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento destas persoas especialistas corresponderalle ao señor Alcalde a proposta do Tribunal. Así mesmo, o tribunal poderá valerse de persoal auxiliar para o desenvolvemento material dos exercicios, cuxa designación autorizará o señor Alcalde.8. NORMAS DE FUNCIONAMENTO DO TRIBUNAL CUALIFICADOR.8.1. As e os membros do Tribunal, así como as persoas asesoras especialistas designadas, terán que absterse de intervir cando concorra algunha das causas previstas no artigo 23 da Lei 40/2015, do 1 de outubro, de réxime xurídico do sector público (en adiante LRXSP), ou si nos cinco (5) anos anteriores á publicación da convocatoria do proceso que regulan estas bases tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. A ou o presidente poderá solicitar das e dos membros do tribunal e das persoas asesoras especialistas declaración expresa de non atoparse incursos nas circunstancias previstas no devandito artigo 23 ou calquera outra das previstas nesta base. As persoas aspirantes poderán recusar ás e aos membros do tribunal cando concorran as circunstancias previstas na presente base conforme ao artigo 24 da LRXSP.8.2. Por resolución do señor Alcalde nomearanse ás ou aos novos membros do Tribunal que sustituirán ás persoas que perdesen tal condición por algunha das causas mencionadas anteriormente. Esta resolución farase pública no no Taboleiro electrónico do Concello de Padrón, na páxina web e no Taboleiro de anuncios da Casa do Concello.8.3. A realización da sesión de constitución terá lugar no prazo máximo de oito (8) días hábiles contados desde a publicación da composición do Tribunal. Tal constitución entenderase válida coa presenza da metade, polo menos, dos seus membros e a presenza en todo caso do/a presidente e do/a secretario/a. Igualmente, nas seguintes sesións, o tribunal non poderá actuar sen a asistencia de, polo menos, a metade das e dos seus membros e, en todo caso, sen asistencia da ou do presidente e secretario.8.4. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura da/o secretaria/o e o visto e prace da/o presidente.8.5. Correspóndelle ao Tribunal adoptar as medidas precisas, naqueles casos nos que resulte necesario, para que as persoas aspirantes con discapacidades gocen de similares condicións para a realización dos exercicios ás das restantes participantes, coas posibles adaptacións de tempo e/ou medios.8.6. O presidente do Tribunal adoptará as medidas oportunas para garantir que o primeiro exercicio da fase de oposición sexa correxido sen que se coñeza a identidade das persoas aspirantes, polo que a administración municipal poñerá a disposición do Tribunal os medios materiais e técnicos necesarios para elo. En consecuencia, o Tribunal excluirá aquelas persoas aspirantes en cuxos exercicios figuren marcas ou signos que permitan coñecer a súa identidade.8.7. En ningún caso o tribunal poderá aprobar, nin declarar, que teñan superado as probas selectivas, un número superior de aspirantes ao de postos convocados. Calquera proposta de aprobadas/os que contraveña o establecido nesta norma será nula de pleno dereito.8.8. As e os membros do tribunal, así como, aqueles asesores especialistas que nomee, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo.8.9. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde da oposición naqueles aspectos previstos ou non nestas bases, sendo en todo caso aplicable para o non previsto nas presentes bases a normativa recollida na base 1.8.10. Contra os acordos do Tribunal poderá interpoñerse recurso administrativo de alzada ante o Alcalde, segundo o previsto no artigo 121 da Lei 39/2015, do 1 de outubro, do procedemento administrativo común das administracións públicas, con independencia de calquera outro recurso ou reclamación que no seu caso proceda.9. FASE DE CONCURSO.9.1. Rematado o prazo de presentación de instancias, o Tribunal cualificador reunirase nunha ou no número de sesións que resulten necesarias, que non serán públicas, a efectos de valorar os méritos alegados e debidamente acreditados por cada unha ou un dos presentados. O resultado da valoración farase público, mediante a súa exposición no Taboleiro electónico e no de anuncios da Casa do Concello e na páxina web do Concello de Padrón.9.2. Deberá estarse en posesión dos méritos alegados, como máximo, na data de expiración do prazo concedido para a presentación de instancias.9.3. O Tribunal, en ningún caso, poderá valorar o non achegado e probado polos e polas aspirantes na documentación aportada coa instancia-solicitude, sen que sexa admisible a concesión de prazo ningún para enmendas ou subsanacións con posterioridade ao día de remate do prazo de presentación daquela.9.4. A puntuación máxima total do concurso establécese en dez (10) puntos e será o resultado de sumar os méritos que se enumeran nos seguintes apartados cos límites que se sinalan para cada un deles: A) Experiencia profesional. Máximo 6 puntos.1. Por cada mes completo desempeñando un posto de traballo como persoal dos Grupos de Emerxencias Supramunicipais nos últimos catro anos: 0,10 puntos ata un máximo de 3 puntos.2. Por cada mes completo prestando, nos últimos catro anos, servizos operativos de intervención directa en emerxencias, accidentes, incendio e outras labores de salvamento, no ámbito da protección civil municipal ou Agrupacións de Voluntarios de Protección Civil de carácter público: 0,10 puntos ata un máximo de 2,5 puntos.3. Por ter prestados servizos en calquera das Administracións Públicas nos últimos catro anos en postos de traballo semellantes aos que se convocan: 0,10 puntos por cada mes completo ata un máximo de 0,5 puntos. Para estos efectos non se computarán servizos que fosen prestados simultaneamente con outros igualmente alegados e reduciranse proporcionalmente os prestados a tempo parcial ou en períodos de tempo menores aos sinalados. B) Cursos, seminarios, congresos, xornadas. Máximo 2,00 puntos. Participar en actividades formativas, sempre que se atopen relacionadas coas funcións a desenvolver e organizados ben por unha Administración Pública ou unha Universidade ou impartidos por empresas privadas homologadas por unha Administración Pública: 1. Por cursos de 10 a 20 horas de duración: 0,10 puntos.2. Por cursos de 21 a 40 horas de duración: 0,20 puntos.3. Por cursos de 41 a 100 horas de duración: 0,30 puntos.4. Por cursos de máis de 100 horas de duración: 0,50 puntos. Os cursos nos que non se exprese duración ningunha serán valorados coa puntuación mínima. Na acreditación de seminarios permanentes que duren un curso lectivo deberá especificarse o número de horas, no caso contrario valoraranse coa puntuación mínima. No suposto de que a duración do curso se exprese en días, establécese unha equivalencia de 5 horas por cada día de curso. Aos efectos da súa valoración os títulos ou documentación acreditativa deberán indicar o contido dos cursos, seminarios, congresos, xornadas. C) Titulacións oficiais en materia de emerxencias e protección civil. Máximo 2,00 puntos. Por estar en posesión do Título de Técnico en emerxencias e protección civil, ou do Técnico Superior en Coordinación de Emerxencias e Protección Civil: 2,00 puntos.9.5. Forma de acreditar os méritos alegados: A) Servizos como persoal funcionario. Deberase presentar a seguinte documentación orixinal ou copia compulsada: 1. Certificación de servizos prestados espedida pola administración correspondente de acordo ao modelo que se insire como Anexo III-a a estas bases e na que se fará constar, como mínimo, o nome do posto de traballo ocupado, as tarefas desenvoltas, o tipo de relación (funcionario de carreira, interino ou en prácticas), escala, subescala, grupo, corpo, porcentaxe de xornada de traballo e datas de toma de posesión e cese.2. Informe de vida laboral espedido pola Tesourería da Seguridade Social. B) Servizos como persoal laboral. Deberase presentar a seguinte documentación orixinal ou copia compulsada: 1. Certificación de servizos prestados espedida pola administración correspondente de acordo ao modelo que se insire como Anexo III-b a estas bases e na que se fará constar, como mínimo, o nome do posto de traballo ocupado, as tarefas desenvoltas, o tipo de relación (persoal laboral fixo, temporal, interino, en prácticas, etc) categoría profesional, porcentaxe de xornada de traballo e datas inicio e remate dos servizos.2. Informe de vida laboral espedido pola Tesourería da Seguridade Social.3. Contrato de traballo. C) Cursos, seminarios, congresos, xornadas e titulacións oficiais en materia de emerxencias e protección civil. Deberase presentar o título, diploma ou certificación expedida pola administración pública que o impartiu e/ou financiou, acreditativo da súa realización, contido e duración.9.6. De ser necesario, o resultado da valoración redondearase en dous decimais para cada un dos apartados e subapartados.9.7. Os puntos obtidos na fase de concurso sumaranse á puntuación obtida na fase de oposición para os efectos de establecer a orde definitiva de aprobados. Estes puntos non poderán ser aplicados para superar os exercicios da fase de oposición.10. FASE DE OPOSICIÓN.10.1. A fase de oposición consistirá no desenvolvemento dos exercicios seguintes, cada un dos cales terá carácter eliminatorio, e serán desenvoltos pola orde na que se citan: A) Primeiro exercicio. Proba de avaliación de coñecementos. Consistirá na contestación por escrito dun cuestionario relativo ao temario que se une ás presentes bases como Anexo IV. O cuestionario constará de 50 preguntas tipo test, con 4 alternativas de resposta cada unha, das cales tan só unha será correcta. Cada pregunta contestada correctamente sumará 1 punto, as non contestadas 0 puntos e as contestadas incorrectamente restarán 0,25 puntos. Incluiranse ademais 3 preguntas de reserva para o suposto de que o Tribunal, de oficio ou con base nalgunha reclamación, anulase algunha ou algunhas das preguntas incluídas no exercicio, o que se fara público no Taboleiro electrónico do Concello, no de anuncios da Casa do Concello e na päxina web do mesmo. As e os aspirantes disporán dun tempo máximo 60 minutos para a súa realización. A proba calificarase polo tribunal de 0 a 10 puntos e sera preciso acadar 5 puntos como mínimo para non quedar eliminada ou eliminado. A calificación obterase aplicando a seguinte fórmula: N=(A-F/4)/5. Sendo N= nota final da proba; A= preguntas acertadas; F= preguntas erradas ou non respondidas. Cada opositor poderá obter copia do exercicio realizado ao seu remate. No prazo das 24 horas seguintes ao da realización, farase público no Taboleiro electrónico do Concello, no de anuncios da Casa do Concello e na páxina web, o modelo do test indicando as respostas correctas. B) Segundo exercicio. Proba práctica. Consistirá na realización dunha proba práctica reIacionada coas funcións propias do posto convocado e presentado polo tribunal inmediatamente antes da realización do exercicio. Á realización da proba poderán acudir as ou os especialistas nomeados ao obxecto de asesorar ao Tribunal. A proba cualificarase de 0 a 10 puntos e sera preciso acadar 5 puntos como mínimo, para non quedar eliminada ou eliminado. C) Terceiro exercicio. Proba de coñecemento do idioma galego. Terá carácter eliminatorio e consistirá nunha conversa de cada persoa aspirante cos membros do Tribunal e, no seu caso, o persoal especialista que se nomee ao efecto, sobre o tema que este escolla e que terá unha duración máxima de dez (10) minutos. O exercicio puntuarase como apto ou non apto. A proba será obxecto de gravación a través dos medios técnicos oportunos e unha copia da mesma, no soporte que se estime máis conveniente, incorporarase á Acta da reunión. Estarán exentos da realización do presente exercicio as persoas aspirantes que estén en posesión do título acreditativo do nivel de coñecemento da lingua galega CELGA 2 ou equivalente.10.2. Rematada a fase de oposición, a cada aspirante que a superase outorgaráselle a puntuación total acadada nesta fase que será a suma das cualificacións obtidas en cada un dos exercicios que como máximo será de 20 puntos e como mínimo de 10.11. DESENVOLVEMENTO DAS PROBAS.11.1. Desde a terminación dunha proba e o comenzo da seguinte deberá transcurrir un plazo mínimo de 24 horas e un máximo de 20 días hábiles.11.2. Non se poderá acceder ao lugar de realización dos exercicios con dispositivos móbiles, táblets, axendas ou similares polo que, antes de iniciar os exames ou durante o seu desenvolvemento o Tribunal poderá adoptar as medidas que considere oportunas.11.3. As probas realizaranse a porta pechada sen outra asistencia que a das persoas aspirantes, membros do tribunal e as persoas colaboradoras e especialistas designadas. Non así serán públicas as sesións de desenvolvemento do terceiro exercicio.11.4. As persoas aspirantes serán convocadas para cada exercicio en chamamento único e nos que non poidan celebrarse conxuntamente a orde de actuación das aspirantes inciarase por aquelas cuxo primeiro apelido empece pola letra “Y”, seguindo o resultado do sorteo feito público por Resolución de 29 de xaneiro de 2021. No suposto de que non exista ningunha persoa aspirante co primeiro apelido que comece pola letra “Y” pasarase á letra “Z” e así sucesivamente.11.5. As persoas aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impedise acudir e será excluída do proceso a persoa que non compareza. Non obstante o anterior, as mulleres embarazadas que prevean a coincidencia do parto coas datas de realización de calquera dos exercicos polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, xuntando á comunicación o correspondente informe médico oficial. A comunicación realizarase como mínimo no prazo de 48 horas logo do anuncio da data do exame e comportorá o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal decidirá en cada caso, con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas medidas conxuntamente. Non se admitirá recurso ao respecto das decisións do tribunal neste punto, sen prexuízo de que as razóns da impuganción se inclúan en calquera outro recurso admisible de acordo coas regras xerais do proceso selectivo.11.6. O Tribunal poderá requerir ás persoas aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do documento nacional de identidade ou pasaporte ou documento fidedigno acreditativo da súa identidade, a xuízo do tribunal.11.7. O resultado de cada un dos exercicios farase público no Taboleiro electrónico do Concello, no Taboleiro de anuncios da Casa do Concello e na páxina web e o prazo para presentar reclamacións ás puntuacións dos exercicios será de 3 días hábiles que se contarán dende o día seguinte ao da publicación das puntuacións no Taboleiro de anuncios electrónico.11.8. A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do Tribunal ou a determinada de común acordo polo conxunto dos seus membros. No primeiro caso, cando entre dúas puntuacións outorgadas por parte dos membros do Tribunal exista unha diferenza de tres ou máis enteiros, serán automaticamente excluídas ambas, a maior e a menor, calculándose a media aritmética coas puntuacións concedidas polos demais membros do tribunal.12. PUNTUACIÓN FINAL DAS PERSOAS ASPIRANTES.12.1. Ao tratarse dun concurso-oposición a puntuación final do procedemento selectivo obterase sumando os puntos obtidos en cada unha das partes.12.2. Unha vez calculada a puntuación final de cada persoa aspirante, o Tribunal elaborará unha listaxe destas baseándose na súa puntuación e por orde decrecente, resultando aprobadas aquelas que, tendo en conta o número de postos, obtivesen as máis altas e que constituirá a proposta de nomeamento que se formulará ao órgano competente.12.3. No suposto de empate nas puntuacións totais finais de dúas ou máis persoas aspirantes, este resolverase tendo en conta a maior puntuación obtida na fase de oposición e, se isto non fose suficiente, pola mellor puntuación obtida no primeiro exercicio desta fase; de persistir o empate pola mellor puntuación obtida no segundo exercicio. De continuar o empate, resolverase segundo a mellor puntuación na fase de concurso e de continuar pola obtida no apartado A. (experiencia profesional), a seguir pola obtida no apartado B. (Cursos, seminarios, congresos, xornadas) e a seguir pola obtida no apartado C. (Titulacións oficiais en materia de emerxencias e protección civil). De persistir o empate, resolverase por sorteo.12.4. O Tribunal publicará no Taboleiro electrónico, no de anuncios da Casa do Concello e na páxina web, a relación de persoas aspirantes que superaron o proceso selectivo, por orde de puntuacións acadadas e elevará ao órgano competente a proposta de inclusión na bolsa de emprego das mesmas.13. CURSO DE FORMACIÓN. Superado o proceso selectivo e con carácter previo á súa inclusión na bolsa de emprego de xefes de equipo do Grupo de Emerxencias Supramunicipal da zona do Sar e Caldas, as e os aspirantes propostos polo Tribunal para integrar a bolsa de emprego, deberán realizar un curso de carácter teórico-práctico que se impartirá pola Academia Galega de Seguridade Pública (AGASP), salvo que a persoa esté en posesión do Título de técnico en emerxencias e protección civil ou de Técnico superior en coordinación de emerxencias e protección civil, en cuxo caso estará exento ou exenta da súa realización. Este curso de formación terá unha duración de 70 horas.14. NOMEAMENTO E FORMALIZACIÓN DO CONTRATO. Cumprido o requisito anterior o órgano competente procederá á aprobación definitiva das persoas integrantes da bolsa de emprego. Este acordo farase público no Boletín Oficial da Provincia da Coruña, no Taboleiro electrónico, no Taboleiro de anuncios da Casa do Concello e na páxina web do Concello.15. INFORMACIÓN RELATIVA AO TRATAMENTO E PROTECCIÓN DE DATOS DE CARÁCTER PERSOAL.15.1. En cumprimento do establecido na normativa de protección de datos de carácter persoal infórmase a todas as persoas interesadas do seguinte: a) O Concello de Padrón ten a condición de responsable do tratamento dos datos de carácter persoal que se faciliten polas persoas aspirantes ao longo do proceso de selección. b) A finalidade para o tratamento de datos persoais en relación co procedemento de selección para a creación dunha bolsa de emprego para a provisión temporal de postos de traballo de xefe de equipo do Grupo de Emerxencias Supramunicipal (GES) da zona do Sar e Caldas, en réxime de dereito laboral temporal, mediante o sistema de concurso-oposición, ten como bases de lexitimación xeral as seguintes: i. Están lexitimados polo interese público os tratamentos de datos realizados para a xestión do procedemento de selección como a xestión de solicitudes e os actos de instrución. ii. Terán como base de lexitimación o cumprimento dunha obrigación legal os seguintes tratamentos prevista nas normas que se citan: · As publicacións realizadas con efectos de notificación segundo as normas do procedemento administrativo común. · Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. · A formalización do contrato de traballo de acordo ao Real decreto lexislativo 1/1995, de 24 de marzo, polo que se aproba o texto refundido do estatuto dos traballadores. · As publicacións realizadas na páxina web do Concello e no Taboleiro de anuncios, tanto electrónico como no da Casa do Concello, esixibles pola Lei 19/2013, do 9 de decembro, de transparencia, acceso á información pública e bo goberno. c) Os datos poderán ser comunicados ao Rexistro central de persoal, Instituto Nacional de Administración Pública, Instituto Nacional da Seguridade Social e mutualidades de funcionarios, empresas de prevención de riscos laborais, entidade xestora e depositaria do plan de pensións dá Administración Xeral do Estado, Tesourería xeral da Seguridade Social, dirección xeral de custos de persoal e pensións públicas, organizacións sindicais, entidades financieiras, Axencia Estatal de Administración tributaria, intervención Xeral da Administración do Estado e da Comunidade Autónoma de Galicia, Tribunal de Cuentas e Consello de Contas. Así mesmo, publicaranse a relación de persoas aspirantes que superaron o proceso selectivo no Portal de transparencia, Taboleiro de anuncios da Casa do Concello e Taboleiro electrónico e na páxina web nos termos que marca a disposición adicional sétima da Lei Orgánica 3/2018, do 5 de decembro, de protección de datos persoais e garantía dos dereitos dixitais. Non se publicarán os datos das persoas aspirantes que se atopen nunha especial situación de vulnerabilidade, así como aquela información que puidese revelar categorías especiais de datos. d) O responsable do tratamento poderá consultar e obter aqueles documentos que se atopen en poder doutras administracións públicas e que sexan necesarios achegar ao longo do procedemento, salvo que a persoa interesada se opoña expresamente no apartado “Opóñome a que o Concello de Padrón obteña documentos en poder doutra administración pública necesarios neste procedemento”. e) Así mesmo, en relación a aquela información persoal declarada pola persoa interesada e que obre en poder das Administracións Públicas, o responsable poderá efectuar no exercicio das súas competencias as verificacións necesarias para comprobar a exactitude dos datos. f) Os datos conservaranse durante o tempo necesario para cumprir coa finalidade para a cal se solicitaron e para determinar as posibles responsabilidades que se puidesen derivar da devandita finalidade e do tratamento dos datos e de conformidade coa normativa de arquivos e documentación.15.2. As persoas interesadas pode exercer os seus dereitos de acceso, rectificación, supresión, limitación do seu tratamento, oposición, portabilidade e non ser sometido a unha decisión baseada exclusivamente no tratamento dos datos persoais, mediante escrito dirixido a Concello de Padrón con enderezo postal en rúa Longa 27, Padrón, A Coruña, e sede electrónica https://sede.padron. gal.15.3. As persoas interesadas teñen dereito a contactar ou reclamar diante do Delegado de Protección de Datos cuxos datos de contacto son: Liliana Mariana Molera Ivanciu ( ramon@nossolucions. es ) 15.4. Así mesmo, no caso de que entenda vulnerado o seu dereito á protección de datos, a persoa interesada ten dereito a reclamar diante da Agencia Española de Protección de Datos a través da sede electrónica accesible na páxina web https://www.aepd.es. 16. FUNCIONAMENTO DA BOLSA DE EMPREGO.16.1. No caso de producirse a necesidade de proveer un ou varios postos de traballo, coas características sinaladas na base 3, ofertarase á ou ás persoas incluídas na bolsa de emprego coas maiores puntuacións que nese momento non estén prestando servizos para o Concello de Padrón no Grupo de Emerxencias Supramunicipal, para os efectos de que, nun prazo fixado polo órgano competente en función da urxencia na provisión do posto, se incorpore a éste previa sinatura do correspondente contrato laboral. A oferta do posto será notificado na forma prevista na Lei 39/2015, do 1 de outubro, do procedemento administrativo común das administracións públicas (en adiante LPAC), ao enderezo sinalado na instancia de participación presentada (Anexo I) e, de estimalo necesario, en atención ao tempo transcorrido ou por calquera outro motivo xustificado, na devandita notificación incluirase a relación da documentación que deberá presentar de novo para os efectos de comprobar que se seguen a cumprir os requisitos de participación no proceso selectivo de acordo ao previsto na base 4. De resultar infructuosa a notificación, procederase do mesmo xeito coa/s seguinte/s persoa/s da lista sen necesidade de realizar a publicación no Bletín Oficial do Estado que se prevé no artigo 44 da mesma Lei dada a celeridade para o que está previsto este procedemento e a temporalidade dos postos que con el se poden cubrir.16.2. Igualmente será fixado polo órgano competente o número de persoas por posto ás que se lle remitirá a oferta indicándolle o número de orde no que se atopa na bolsa, de tal maneira que, no suposto de que a persoa ou persoas coas maiores puntuacións non se presenten á sinatura do contrato no prazo establecido, non aporten debidamente a documentación que se lles solicite ou renuncien por escrito a prestar os servizos para os que se lle require, pasarase a/s seguinte/s na lista. A persoa que incorra nalgunha das circunstancias mencionadas no parágrafo anterior será excluída con carácter definitivo da bolsa de emprego agás que a renuncia, que en todo caso deberá realizarse por escrito, se deba a algún dos seguintes motivos: a) Que a persoa se atope de permiso por paternidade ou maternidade. a) Que a persoa se atope na situación de incapacidade laboral temporal por enfermidade común ou accidente profesional. b) Que se atope prestando servizos para o Concello de Padrón noutro posto de traballo. Nos supostos a) e b) a renuncia deberá acompañarse dos documentos acreditativos da situación. No suposto de que non o acredite debidamente no prazo que se lle indique, será excluída definitivamente da lista. Serán igualmente causas de exclusión definitiva da lista a renuncia á continuidade no desempeño do posto de traballo aceptado e todas aquelas outras que motivan a perda da condición de empregado público.16.3. Nos supostos de que a necesidade de proveer o posto non fora previsible coa antelación suficiente e a súa cobertura fora necesaria para evitar graves prexuízos no funcionamento e/ou prestación do servizo público, o chamamento poderá realizarse telefonicamente ao número consignado na instancia de participación (Anexo I). Nestes supostos, a ou o empregado público que realice esta tarefa o intentará por dúas veces no mesmo día a horas diferentes cun intervalo mínimo entre chamadas dunha hora. De resultar infructuosos ambos chamamentos pasarase á seguinte persoa da lista. En calquera dos supostos a ou o empregado extenderá dilixencia dos chamamentos realizados indicando número de teléfono, día, hora e minutos e resultado da oferta que poderá ser: a) Non contesta. h) Acepta. i) Renuncia. j) Permiso por paternidade ou maternidade ou incapacidade laboral temporal. Nestes casos deberáselle informar da necesidade de acreditar a circunstancia que concorra no prazo máximo de cinco (5) días hábiles desde o chamamento. En caso contrario procederase ao seu tratamento como renuncia.16.4. As persoas ás que resulte infructuosa a notificación da oferta ou o chamamento telefónico e aquelas que de xeito continuado, ou discontinuo nun período de 3 anos, prestaran servizos durante un período igual ou superior a 12 meses para o Concello de Padrón como xefe de equipo do GES a través do procedemento regulado na bolsa de emprego, pasarán ao final da lista.16.5. O enderezo postal e número de teléfono onde recepcionar as ofertas de emprego consignadas na instancia de participación poderán ser modificadas por unha soa vez por ano natural a través do correspondente escrito asinado pola persoa interesada no que fará constar os novos datos. Esta modificación será efectiva unha vez transcorridos 15 días hábiles desde a súa presentación no rexistro xeral de entrada de documentos do Concello de Padrón.16.6. A bolsa de emprego creada a partir do desenvolvemento do procedemento que regulan as presentes bases derroga calquera outra lista creada con anterioridade para a mesma finalidade.17. NORMA FINAL.17.1. Estas bases, a súa convocatoria e cantos actos administrativos deriven das mesmas, así como as actuacións do Tribunal, poderán ser impugnadas polos interesados ou polas interesadas nos casos e na forma establecida pola Lei do procedemento administrativo común das administracións públicas e na Lei da Xurisdicción Contencioso-Administrativa.17.2. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde do concurso naqueles aspectos previstos ou non nestas bases, sendo en todo caso aplicable para o non previsto a normativa recollida na base 1. ANEXO I. INSTANCIA DE PARTICIPACIÓN NO PROCEDEMENTO DE SELECCIÓN CONVOCADO PARA A CREACIÓN DUNHA BOLSA DE EMPREGO PARA A PROVISIÓN TEMPORAL DE POSTOS DE TRABALLO DE XEFE DE EQUIPO DO GRUPO DE EMERXENCIAS SUPRAMUNICIPAL DA ZONA DO SAR E CALDAS, EN RÉXIME DE DEREITO LABORAL TEMPORAL, MEDIANTE O SISTEMA DE CONCURSO-OPOSICIÓN Tendo coñecemento da convocatoria do procedemento de selección para crear unha bolsa de emprego para a provisión temporal de postos de traballo de xefe de equipo do Grupo de Emerxencias Supramunicipal (GES) da zona do Sar e Caldas, 1º) SOLICITO, tomar parte no devandito procedemento selectivo.2º) DECLARA, que son certos todos os datos consignados nesta solicitude e que reúne todos e cada un dos requisitos necesarios para participar nos procesos selectivos convocados polas administracións públicas e os sinalados nas bases que rexen este procedemento.3º) ACHEGA orixinal ou copia compulsada dos seguintes documentos (marcar cun x o que corresponda):  Documento nacional de identidade, pasaporte ou tarxeta de residente. As ou os familiares dos anteriores, visado e, de selo caso, documentación acreditativa do vínculo do parentesco e unha declaración xurada ou promesa do cónxuxe ou ascendente do que dependa de que non está separado de dereito ou de que a ou ao aspirante vive ás súas expensas ou está ao seu cargo.  Título de Graduado en Educación Secundaria ou equivalente.  Permiso de conducir tipo C.  Certificado de lingua galega 2 (CELGA 2) ou título equivalente.  Declaración responsable (Anexo II).  Certificación médica actualizada.  Certificación de ter un grao de discapacidade igual ou superior ao 33% expedida pola administración correspondente e certificación acreditativa da súa compatibilidade co posto de traballo.  Ditame técnico facultativo emitido polo órgano técnico de calificación do grao de minusvalía acreditativo das adaptacións que se precisen para a realización das diferentes probas.  Documento acreditativo do pagamento da Taxa pola participación en procesos de selección de persoal ao servizo do Concello de Padrón que ascende a 15,44 €.  Relación numerada e ordenada segundo se establece na base 9.5 dos méritos que alego para a súa valoración, e os documentos xustificativos dos mesmos. Lugar, data e sinatura. Información relativa ao tratamento de datos persoais En cumprimento da normativa sobre protección de datos infórmase: a) Responsable do tratamento: Concello de Padrón. b) Finalidades: Xestión do procedemento de selección para a creación dunha bolsa de emprego para a provisión temporal de postos de traballo de xefe de equipo do Grupo de Emerxencias Supramunicipal da zona do Sar e Caldas. c) Pode exercer os seus dereitos de acceso, rectificación, supresión, limitación do seu tratamento, oposición, portabilidade e non ser sometido a unha decisión baseada exclusivamente no tratamento dos datos persoais mediante escrito dirixido a Concello de Padrón con enderezo postal en rúa Longa 27, Padrón, A Coruña, e sede electrónica en https://sede.padron. gal/. Máis información nas bases da convocatoria: https://bop.dacoruna. gal/ e https://sede.padron. gal/opencms/gl/informacion/. SR. ALCALDE DO CONCELLO DE PADRÓN. ANEXO II. DECLARACIÓN RESPONSABLE Á QUE SE REFIRE A BASE 5.3. e) DAS QUE REXEN O PROCEDEMENTO DE SELECCIÓN PARA A CREACIÓN DUNHA BOLSA DE EMPREGO PARA A PROVISIÓN TEMPORAL DE POSTOS DE TRABALLO DE XEFE DE EQUIPO DO GRUPO DE EMERXENCIAS SUPRAMUNICIPAL DA ZONA DO SAR E CALDAS, EN RÉXIME DE DEREITO LABORAL TEMPORAL, MEDIANTE O SISTEMA DE CONCURSO-OPOSICIÓN. DONA/DON.………., con DNI, NIE ou pasaporte número ….…. e enderezo en.……………………………….………. DECLARO BAIXO A MIÑA RESPONSABILIDADE: Non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas, nin ter sido separada/o do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme nin encontrarse en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que se desempeñaba no caso do persoal laboral. Lugar, data e sinatura. Información relativa ao tratamento de datos persoais En cumprimento da normativa sobre protección de datos infórmase: a) Responsable do tratamento: Concello de Padrón. b) Finalidades: Xestión do procedemento de selección para a creación dunha bolsa de emprego para a provisión temporal de postos de traballo de xefe de equipo do Grupo de Emerxencias Supramunicipal da zona do Sar e Caldas c) Pode exercer os seus dereitos de acceso, rectificación, supresión, limitación do seu tratamento, oposición, portabilidade e non ser sometido a unha decisión baseada exclusivamente no tratamento dos datos persoais mediante escrito dirixido a Concello de Padrón con enderezo postal en rúa Longa 27, Padrón, A Coruña, e sede electrónica en https://sede.padron. gal/. Máis información nas bases da convocatoria: https://bop.dacoruna. gal/ e https://sede.padron. gal/opencms/gl/informacion/. ANEXO III-a. MODELO DE CERTIFICACIÓN DE SERVIZOS PRESTADOS PARA AS ADMINISTRACIÓNS PÚBLICAS COMO PERSOAL FUNCIONARIO. DON/DONA ………., EN CALIDADE DE ……….…………………………………………………………………………., CERTIFICO: Que don/dona., con documento nacional de identidade número.………….…………………………., prestou servizos en.(1) nos postos de traballo que de seguido se indican: (3) E para que conste expido a presente, en., a. Asdo. (1) departamento, negociado ou servizo e administración pública. (2) funcionario de carreira, funcionario interino ou funcionario en prácticas. (3) o cadro anterior repetirase tantas veces como postos desempeñados. ANEXO III-b. MODELO DE CERTIFICACIÓN DE SERVIZOS PRESTADOS PARA AS ADMINISTRACIÓNS PÚBLICAS COMO PERSOAL LABORAL. DON/DONA ………., EN CALIDADE DE ……….…….……………………………………………………………………., CERTIFICO: Que don/dona., con documento nacional de identidade número.………….…………………………., prestou servizos en.(1) nos postos de traballo que de seguido se indican: (3) E para que conste expido a presente, en., a. Asdo. (1) departamento, negociado ou servizo e administración pública. (2) persoal laboral fixo, temporal, interino ou en prácticas. (3) o cadro anterior repetirase tantas veces como postos desempeñados. ANEXO IV. TEMARIO DA FASE DE OPOSICIÓN NO PROCEDEMENTO DE SELECCIÓN CONVOCADO PARA A CREACIÓN DUNHA BOLSA DE EMPREGO PARA A PROVISIÓN TEMPORAL DE POSTOS DE TRABALLO DE XEFE DE EQUIPO DO GRUPO DE EMERXENCIAS SUPRAMUNICIPAL DA ZONA DO SAR E CALDAS, EN RÉXIME DE DEREITO LABORAL TEMPORAL, MEDIANTE O SISTEMA DE CONCURSO-OPOSICIÓN. Tema 1. O Concello de Padrón: configuración territorial. Toponimia e localización de lugares e instalacións. Tema 2. Protección civil. Funcións básicas e organización da protección civil en Galicia. Capítulos IV a VI do Plan Territorial de Emerxencias de Galicia. Tema 3. Planificación en protección civil: Plans de emerxencia municipal. Tema 4. Incendios urbanos: teoría do lume, tipos de lumes, equipos e medios contra incendios. Tema 5. Incendios forestais: tipos de incendios forestais, comportamento do lume, actuacións de prevención, métodos e medios de extinción. Tema 6. Accidentes de tráfico e excarceración. Tema 7. Mercadorías perigosas: clasificación, principais riscos, identificación, transporte e intervención en accidentes con mercadorías perigosas. Tema 8. Fundamentos de primeiros auxilios: conceptos e clases, soporte vital básico e atención inicial nas emerxencias. Vehículos e equipos de comunicación. Tema 9. Plans de autoprotección: contido mínimo dos plans de autoprotección (Decreto 171/2010, do 1 de outubro, sobre plans de autoprotección na Comunidade Autónoma de Galicia). Padrón, 9 de xullo do 2021 O Alcalde Asdo. Antonio Fernández Angueira